Neoficiálna správa zo Slovenska

O výsledkoch tradičných ankiet združenia Neformálne ekonomické fórum Hospodársky klub a jeho Medzinárodného mierového výboru za rok 2021

na [www.hospodarskyklub.sk](http://www.hospodarskyklub.sk/)

**Zlatý biatec 2021, založený v 1993. roku**

Celkove bolo nominovaných 22 osobností. V súlade so Štatútom bola nominácia siedmich osobností zrušená. Päť nominovaných bolo zo zahraničia. Nominovaní dostali spolu 6063 hlasov – bodov.

**Víťazom hlasovania verejnosti a hlasovania členov združenia a osobností SR sa stal režisér, herec a vysokoškolský pedagóg prof. M. Huba. Dostal spolu 618 hlasov s koeficientom 1 /1,1/.**

Na 2. mieste sa umiestnil virológ **B. Klempa** so 414 hlasmi. Jeho koeficient z obidvoch hlasovaní 2,5 /3,2/. Na 3. mieste sa umiestnila SHR **O. Apoleníková** s 360 hlasmi a koeficientom 4 /5,3/.

Tieto osobnosti sa stali laureátmi Zlatého biatca.

V súlade so Štatútom priznal garant Zlatého biatca jeho udelenie zahraničným osobnostiam **: Irene Koutnej a jej tímu vedcov z Centra bunkového a tkanivového inžinierstva FN u sv. Anny a LF Masarykovej univerzity a poslancovi Európskeho parlamentu genmjr. H. Blaškovi.** Laureáti sú občanmi Českej republiky.

**BEST BANK 2021**

**XXI. ročník**

Celkove bolo nominovaných šesť inštitúcií. Spolu dostali 2146 hlasov.

**Víťazom oboch hlasovaní sa stala Prvá stavebná sporiteľňa so ziskom 768 hlasov a s koeficientom 1 /1,1/.**

Na 2. mieste sa umiestnila **J&T banka** so ziskom 555 hlasov a s koeficientom 2,5 /2,3/. Na 3. mieste sa umiestnila Poisťovňa Kooperatíva so ziskom 410 hlasov a s koeficientom 2,5 /3,2/.

**Osobnosť slovenskej politiky a spoločnosti 2021**

**Siedmy ročník**

Celkove nominovaných bolo 31 osobností. Dvom osobnostiam bola nominácia zrušená v súlade so Štatútom. Nominovaní dostali spolu 6798 hlasov.

**Víťazom hlasovania sa stal P. Mihók, predseda SOPK, ktorý získal 2185 hlasov s koeficientom 1,5 /1,2/.**

Na 2. mieste sa umiestnil generálny riaditeľ Považskej cementárne a garant pútnického miesta na hore Butkov **A. Barcík** s 1587 hlasmi s koeficientom 1,5 /2,1/. Na 3. mieste sa umiestnil matematik a zakladateľ iniciatívy „Veda pomáha – COVID-19“ **R. Kollár** s 336 hlasmi a koeficientom 5 /6,4/.

Ďaľšie poradie uvádzame s koeficientom z hlasovaní : **4.** T. Malatinský, prezident AZZZ SR, 6 /7,5/, **5.** E. Prokopová, pediatrička, hlavná odborníčka MZ SR pre všeobecnú starostlivosť o deti a dorast, členka konzília odborníkov – epidemiológov, 7 /11,3/, **6.** Z. Čaputová, prezidentka SR, 9 /8,10/, **7.** J. B. Cigániková, poslankyňa NR SR, 9 /12,6/, **8.** J. Hrčka, starosta Petržalky 16 /3,29/, **9.** M. Vallo, primátor Bratislavy, 19,5 //10,29/ a **10.** A. Doležal, minister vlády SR, 25 /21,29/.

V osobitnom hlasovaní 150 členov združenia a ďaľších osobností SR získalo hlasy iba desať z dvadsiatichdeviatich nominovaných. Právo hlasovať využilo 79% oslovených osobností.

**World Politician 2021**

**XIX. ročník**

Celkove nominovaných bolo 8 osobností. Spolu získali 2387 hlasov.

**Víťazom ankety sa opäť stal prezident RF V. V. Putin so 625 hlasmi a koeficientom 1,5 /2,1/.**

Na 2. mieste sa umiestnil prezident ČĽR **Si Ťin – pching** s  koeficientom 1,5 /1,2/. Na 3. mieste sa umiestnil prezident USA **J. Biden** s koeficientom 5 /7,3/ a poľský politik **D. Tusk** s koeficientom 5 /6,4/.

**„Mierová cena zo Slovenska 2015“ za rok 2021**

**7. edícia**

Celkove nominovaných bolo trinásť osobností, z nich boli tri osobnosti zo Slovenskej republiky. Dostali spolu 4383 hlasov. Volitelia priznali hlasy iba trom nominovaným osobnostiam. V súlade so Štatútom sa laureátom mohla stať osobnosť zo SR, pokiaľ by uspela v celkovom hodnotení pred laureátmi za rok 2021, ktorých zvolil Medzinárodný mierový výbor v tajnom hlasovaní vo výročný deň hirošimskej tragédie – bývalý kancelár NSR H. Kohl, fínska premiérka S. Marin a francúzsky podnikateľ, spisovateľ a vojnový veterán J. Hogard.

**Laureátkou sa stala Lenka Petráková, senior dizajnerka Zaha Hadid Architects, Londýn, s 920 hlasmi a koeficientom 1,5 /1,2/.** Laureátka získala najviac hlasov z verejnosti a v osobitnom hlasovaní členov združenia a ďaľších osobností získala druhý najvyšší počet hlasov.

**Prof. L. Orosz**, sudca ÚS SR 2007-2019, verejný činiteľ, vedec a vysokoškolský pedagóg získal 313 hlasov a koeficient 4 /5,3/. Bývalý premiér SR **J. Čarnogurský** dostal  309 hlasov a koeficient 6,5 /12,1/.

**Oficiálne výsledky všetkých ankiet budú zverejnené pred prvým zhromaždením združenia v roku 2022. Termín slávnostného aktu je závislý na epidemiologickej situácii v SR a v domovských štátoch členov združenia a jeho Medzinárodného mierového výboru.**

Bratislava, 13. januára 2022